  Туспуктэм: ИА «Удмуртия» Майя Бывальцева 10-тӥ куарусёнэ Удмуртиын Ужась династиослэсь нуналзэс пусъёзы. Соин валче Ижкарын Кун Кенешлэн юртэз вӧзысь площадкаын «Мынам семьяе» («Моя семья») фестиваль (0+) ортчоз, ивортӥз элькун тӧролэн но кивалтэтлэн пресс-службазы. Пыриськисьёс понна творчествоя площадкаос, мастер-классъёс, шудонъёс радъялозы. Калык творчествоя элькун юрт крезьгуро шудонъёсын но эктонъёсын «Страна сказочных знаний» интерактивной программазэ возьматоз. «Калашников» концерн АК-47 автоматэз сэрттон-бичанъя мастер-класс ортчытоз. Шудонъёс но мастер-классъёс «Движение Первых» огазеяськон но радъялоз. Пиналъёс огзеяськон сярысь рос-просгес тодыны но отчы пырыны быгатозы. Площадкаос 9 часын ужаны кутскозы, фестивалез 11 часын усьтозы. Празднике лыктэмъёсты эктонъя «Веснушки» театр, эктонъя «Ижеквск» муниципал ансамбль, «Серпантин», «Родникчок», «Карусель» ансамбльёс шулдыртозы. Фестиваль улсын Ижкарысь ужась династиосты пусъёзы. Тодэ вайытом, Удмуртилэн тӧроезлэн Алексеандр Бречаловлэн косэтэзъя (указ) Ужась династиослэсь нуналзэс нырысьсэ 2021-тӥ арын пусйизы. 2023-тӥ арын Кун Кенешысь дептутатъёс со нуналэз улосвылысь прздник нуналъёс но тодын возён нуналъёс сярысь катэн юнматӥзы. Ватсалом, 10-тӥ куарусёнэ Удмуртиысь зоопарклы 15 ар тырмонэз пусъёзы. Солы сӥзьыса, отын выль экспозиция усьтозы. Тегъёс: семья праздникъёс Ижкар Удмуртия  